ΓΡΑΠΤΗ ΕΡΩΤΗΣΗ E-1367/01

υποβολή: Bernhard Rapkay (PSE) προς την Επιτροπή

(7 Μαΐου 2001)

Θέμα: Επιδότηση των ραδιοφωνικών τελών ύστερα από την απόφαση του ΔΕΚ Preussen Elektra

Η Επιτροπή αξιολόγησε μέχρι τώρα την επιδότηση τελών για ραδιοφωνικά προγράμματα ΝΠΔΔ (παιδικό κανάλι Φοίνιξ, News 24) ως επιδότηση δυνάμει του άρθρου 87, παρ. 1 της Συνθήκης ΕΚ. Τα ραδιοφωνικά τέλη καταβάλλονται από τους συνδρομητές βάσει των ανάλογων νομοθετικών διατάξεων στους ραδιοφωνικούς σταθμούς. Κατά συνέπεια η Επιτροπή ερμήνευσε την παρατήρηση κρατικές ή από κρατικούς πόρους ως πράξη που δεν συνεπάγεται επιβάρυνση του κρατικού προϋπολογισμού. Η αναγκαία κρατική συμμετοχή ωστόσο συνίσταται στο ότι οι συνδρομητέςποχρεούνται να καταβάλλουν τα τέλη βάσει του νόμου.

Στην απόφαση του Δικαστηρίου των ΕΚ στηνπόθεση Preussen Elektra κατά Schleswag (υπόθ. C 379/98) της 13ης Μαρτίου 2001, αναφέρεται ότι ως κρατικές ενισχύσεις θεωρούνται όλα τα προνόμια που παρέχονται από το κράτος ασχέτως εάν εμπεριέχουν εκταμίευση κρατικών πόρων. Η διάκριση μεταξύ κρατικών επιδοτήσεων και επιδοτήσεων χορηγούμενων από κρατικούς πόρους χρησιμεύει μόνο στη συμπερίληψη των προνομίων που παρέχονται άμεσα από το κράτος καθώς και αυτών που παρέχονται μέσω ιδιωτικών ή δημοσίων ιδρυμάτων που ορίζει το κράτος (σημ. 58 της απόφασης). Επίσης η απόφαση ορίζει ότι το γεγονός ότι η συγκεκριμένη περίπτωσηποχρεωτικής καταβολής ερειδόταν σε νόμο και παρείχε αδιαμφισβήτητα προνόμια σε συγκεκριμένες επιχειρήσεις δεν μπορεί να προσδώσει το χαρακτήρα της κρατικής ενίσχυσης (σημ. 61).

Το ΔΕΚ ασχολήθηκε εν συνεχεία με το άρθρο 10 παρ. 2 της Συνθήκης ΕΚ, το οποίο ορίζει ότι όλα τα κράτη μέλη οφείλουν να απέχουν από κάθε μέτρο που δύναται να θέσει σε κίνδυνο την πραγματοποίηση των σκοπών της Συνθήκης. Και αυτή η διάταξη δεν μπορεί κατά το ΔΕΚ να επιτρέψει επέκταση του πεδίου εφαρμογής των κρατικών ενισχύσεων σε αυτόν το χώρο που δεν περιλαμβάνεται στις κρατικές αρμοδιότητες (σημ. 65).

1. Πώς προτίθεται η Επιτροπή να ρυθμίσει εφεξής με βάση αυτά τα δεδομένα το θέμα των ραδιοφωνικών τελών·

2. Επέρχεται κατά την άποψη της Επιτροπής κάποια αλλαγή στην αξιολόγηση από το γεγονός ότι οι ραδιοφωνικοί σταθμοί χρησιμοποιούν για καθαρά τεχνικούς λόγους (είσπραξη και διαβίβαση των τελών) έναν οργανισμό που έχει ιδρυθεί ειδικά για το λόγο αυτό από τους ραδιοφωνικούς σταθμούς και που δεν είναι ούτε εγγυητής των εισπράξεων των τελών ούτε τις ελέγχει ή τις διαχειρίζεται·

Απάντηση του κ. Monti εξ ονόματος της Επιτροπής

(10 Σεπτεμβρίου 2001)

Η απόφαση του Δικαστηρίου στηνπόθεση Preussen Elektra ορίζει ότι μόνο τα προνόμια που χρηματοδοτούνται άμεσα ή έμμεσα από κρατικούς πόρους εμπίπτουν στην κατά το άρθρο 87 παράγραφος 1 της συνθήκης ΕΚ έννοια της κρατικής ενίσχυσης. Για παράδειγμα, αποφάσεις κρατών που επιβάλλουν σε ιδιωτικές εταιρείες να αγοράζουν ανανεώσιμη ενέργεια σε τιμέςψηλότερες από την οικονομική της αξία δεν συνιστούν μεταφορά κρατικών πόρων σε ιδιωτική εταιρεία παραγωγής ανανεώσιμης ηλεκτρικής ενέργειας.

Η άμεση από τον κρατικό προϋπολογισμό χρηματοδότηση δημόσιων ραδιοτηλεοπτικών οργανισμών συνάδει σαφώς με τον ορισμό των κρατικών πόρων. Η Επιτροπή πάντα θεωρεί-χωρίς αντιδράσεις- ότι και η χρηματοδότηση δημόσιων ραδιοτηλεοπτικών οργανισμών μέσω τελών συνιστά επίσης κρατική ενίσχυση. Πάντως, η Επιτροπή επί του παρόντος εξετάζει αν η απόφαση του Δικαστηρίου στηνπόθεση Preussen Elektrat συνεπάγεται αλλαγή της προηγούμενης εκτίμησής της για το ζήτημα αυτό. Η Επιτροπή θα σας ενημερώσει για τα συμπεράσματα της εν λόγω ανάλυσης.